Kári Árnason

Kári Árnason (født 13. oktober 1982) er en islandsk fotballspiller som spiller for den islandske klubben Knattspyrnufélagið Víkingur.Han har tidligere spilt for klubbene Víkingur, Djurgården, AGF Aarhus, Esbjerg fB, Plymouth Argyle, Aberdeen og Rotherham United. Árnason har spilt flere landskamper for Islands herrelandslag og på aldersbestemte landslag.


== Klubbkarriere ==
Árnason startet sin fotballkarriere i Reykjavík hos Valur før han i 1999 dro videre til Víkingur. Her etablerte han seg på førstelaget i 2001 og spilte 41 seriekamper på tre sesonger før han i november 2004 dro videre til fødelandet Sverige, hvor han skrev under på en kontrakt med Djurgården. Han ankom klubben kun måneder etter overgangen til sin tidligere klubbkollega og landsmann Sölvi Ottesen. Hos Djurgården spilte han defensiv midtbane, og var sterkt delaktig i at klubben vant både seriemesterskapet og cupmesterskapet i 2005-sesongen. I den påfølgende 2006-sesongen ble det færre kamper på Árnason, og han måtte i tillegg vikariere for en skadet Toni Kuivasto på midtstopperplass.
I januar 2007 meldte Árnason overgang til den danske klubben AGF Aarhus, hvor han spilte over 50 seriekamper over to sesonger i Superligaen, inkludert et kort låneopphold hos Esbjerg fB i 2009. Sommeren 2009 ble han fristilt fra kontrakten og deltok i prøvespill hos den engelske klubben Plymouth Argyle, hvor han skrev under på en ettårskontrakt etter å ha overbevist ledelsen i et par treningskamper. Han debuterte i Football League Championship for Plymouth i august 2009 mot Derby County FC og etablerte seg raskt på førstelaget som midtstopper, noe som resulterte i 72 seriekamper og tre mål over to sesonger. Hans første mål for klubben kom den 28. desember 2009 i en seriekamp hjemme på Home Park mot Reading FC.I juni 2011 fikk Árnason avsluttet sin kontrakt med Plymouth grunnet klubbens økonomiske situasjon og manglende lønnsutbetalinger som følger, noe som resulterte i at han gikk på et prøvespill for den skotske klubben Hearts under deres sesongoppkjøring i Italia. Árnason ble dog ikke tilbudt noe kontraktsforslag fra Hearts, og takket i stedet ja til prøvespill hos serierivalen Aberdeen. Her ble han tilbudt et kontraktsforslag, og skrev under for Aberdeen i midten av juli samme år, hvor han ifølge manager Craig Brown skulle «forsterke laget ytterligere». Han debuterte for klubben den 23. juli i en kamp mot St. Johnstone FC (0–0) og scoret sitt første mål i New Firm-kampen mot Dundee United FC (3–1) den 15. oktober.I desember 2011 ble Árnason tilbudt et nytt kontraktsforslag fra Aberdeen, men valgte å avslå videre forhandlinger i januar 2012 i spørsmålet om lønn, noe som hadde gjort ham til den best betalte spilleren i troppen. Etter at kontrakten hans gikk ut ved sesongslutt 2012 valgte han i begynnelsen av juni 2012 å skrive under på en kontrakt med Rotherham United, som da spilte i Football League Two. Sommeren 2015 returnerte han til sitt fødeland Sverige etter at kontrakten hans med Rotherham United hadde utløpt. Den 29. juni 2015 skrev han under på en kontrakt med Malmö FF med en varighet på to og et halvt år.


== Landslagskarriere ==
Árnason fikk sin offisielle landslagsdebut for Island i en vennskapskamp mot Italia den 30. mars 2005 (0–0). Den 12. oktober 2006 scoret han sitt første landslagsmål i en VM-kvalifiseringskamp borte mot Sverige (3–1). Hans andre mål kom i en VM-kvalifiseringskamp hjemme mot Norge den 7. september 2012 (2–0).Han ble tatt ut i Islands EM-tropp til EM i Frankrike 2016.Han ble tatt ut i Islands tropp til VM i fotball 2018 i Russland.


== Meritter ==
DjurgårdenAllsvenskan (1): 2005
Svenska Cupen (1): 2005


== Referanser ==


== Eksterne lenker ==
(en) Kári Árnason – FIFA 
(en) Kári Árnason – UEFA 
(en) Kári Árnason – Transfermarkt 
(en) Kári Árnason – national-football-teams.com 
(en) Kári Árnason – WorldFootball.net 
(en) Kári Árnason – Soccerbase.com 
(en) Kári Árnason – FootballDatabase.eu 
(en) Kári Árnason – Soccerway 
(en) Kári Árnason – EU-Football.info 
Spillerprofil hos Knattspyrnusamband Íslands